CELEX: 32017D0785
Language: sl
Date: 2017-05-05 00:00:00
Title: Izvedbeni sklep Komisije (EU) 2017/785 z dne 5. maja 2017 o odobritvi učinkovitih 12-voltnih motornih generatorjev za uporabo v osebnih avtomobilih s konvencionalnim motorjem z notranjim zgorevanjem kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (Besedilo velja za EGP. )

6.5.2017   
            
            
               SL
            
            
               Uradni list Evropske unije
            
            
               L 118/20
            
         IZVEDBENI SKLEP KOMISIJE (EU) 2017/785
   z dne 5. maja 2017
   o odobritvi učinkovitih 12-voltnih motornih generatorjev za uporabo v osebnih avtomobilih s konvencionalnim motorjem z notranjim zgorevanjem kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile kot del celostnega pristopa Skupnosti za zmanjšanje emisij CO2 iz lahkih tovornih vozil (1) in zlasti člena 12(4) Uredbe,
   ob upoštevanju Izvedbene uredbe Komisije (EU) št. 725/2011 z dne 25. julija 2011 o uvedbi postopka za odobritev in certificiranje inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (2) ter zlasti člena 10(2) Uredbe,
   ob upoštevanju naslednjega:
   
               (1)
            
            
               Vloga za odobritev učinkovite generatorske funkcije 12-voltnega zaganjalnika-alternatorja iStARS na jermenski pogon kot ekološke inovacije, ki jo je predložil dobavitelj Valeo Electrical Systems 21. julija 2016, je bila ocenjena v skladu s členom 12 Uredbe (ES) št. 443/2009, Izvedbeno uredbo (EU) št. 725/2011 in tehničnimi smernicami za pripravo vlog za odobritev inovativnih tehnologij v skladu z Uredbo (ES) št. 443/2009 in Uredbo (EU) št. 510/2011 (3).
            
         
               (2)
            
            
               Informacije iz vloge dokazujejo, da so pogoji in merila iz člena 12 Uredbe (ES) št. 443/2009 ter členov 2 in 4 Izvedbene uredbe (EU) št. 725/2011 izpolnjeni. Poleg tega je bilo vlogi priloženo poročilo o preverjanju, ki ga je pripravil neodvisen in priglašen organ v skladu s členom 7 navedene uredbe. Zaradi tega bi bilo treba učinkovito generatorsko funkcijo 12-voltnega zaganjalnika-alternatorja iStARS na jermenski pogon, ki jo je predlagal vložnik, odobriti kot ekološko inovacijo.
            
         
               (3)
            
            
               Na podlagi informacij iz zadevne vloge in Izvedbenega sklepa Komisije (EU) 2016/265 (4) ter ob upoštevanju izkušenj pri ocenjevanju vlog v zvezi s tehnologijami, ki prispevajo k izboljšanju učinkovitosti alternatorjev, v okviru izvedbenih sklepov 2013/341/EU (5), 2014/465/EU (6), (EU) 2015/158 (7), (EU) 2015/295 (8), (EU) 2015/2280 (9) in (EU) 2016/588 (10) je bilo zadovoljivo in prepričljivo dokazano, da 12-voltni motorni generator z največjo maso 7 kg in najnižjo učinkovitostjo generatorske funkcije izpolnjuje merila iz člena 12(2) Uredbe (ES) št. 443/2009 ter v skladu s členom 9 Izvedbene uredbe (EU) št. 725/2011 omogoča zmanjšanje emisij CO2 za najmanj 1 g CO2/km. Pri 12-voltnem motornem generatorju, katerega masa presega 7 kg, je treba pri izračunu, ali je izpolnjena mejna vrednost zmanjšanja 1g CO2/km, uporabiti masni korekcijski koeficient.
            
         
               (4)
            
            
               Zato je primerno, da se lastnost te inovativne tehnologije za zmanjšanje emisij CO2 splošno prizna in potrdi v skladu s členom 12(4) Uredbe (ES) št. 443/2009 ter da se določi generična metodologija preskušanja za certificiranje prihrankov emisij CO2 zaradi uporabe generatorske funkcije učinkovitih 12-voltnih motornih generatorjev.
            
         
               (5)
            
            
               Za certificiranje prihrankov emisij CO2 zaradi učinkovitih 12-voltnih motornih generatorjev bi moral proizvajalec homologacijskemu organu skupaj z vlogo za certificiranje predložiti poročilo o preverjanju, v katerem neodvisen in priglašen organ potrjuje skladnost motornega generatorja s pogoji iz tega sklepa.
            
         
               (6)
            
            
               Če homologacijski organ ugotovi, da motorni generator, ki ga je predstavil proizvajalec, ne izpolnjuje pogojev za certificiranje iz tega sklepa, bi bilo treba vlogo za certificiranje prihrankov zavrniti.
            
         
               (7)
            
            
               Zmanjšanje emisij CO2 zaradi učinkovitih 12-voltnih motornih generatorjev je primerno določiti z metodologijo preskušanja iz Priloge.
            
         
               (8)
            
            
               Za določitev prihrankov emisij CO2 je treba opredeliti osnovno tehnologijo, s katero bi bilo treba primerjati izkoristek učinkovitega 12-voltnega motornega generatorja, kot je določeno v členih 5 in 8 Izvedbene uredbe (EU) št. 725/2011. Na podlagi pridobljenih izkušenj je za osnovno tehnologijo primerno šteti 12-voltni alternator s 67-odstotnim izkoristkom.
            
         
               (9)
            
            
               Prihranki zaradi učinkovitega 12-voltnega motornega generatorja se lahko delno dokažejo s preskusom iz Priloge XII k Uredbi Komisije (ES) št. 692/2008 (11). Končni skupni prihranek za certificiranje vozila z vgrajeno inovativno tehnologijo v skladu s členom 11 Izvedbene uredbe (EU) št. 725/2011 bi bilo zato treba določiti v skladu z drugim pododstavkom člena 8(2) navedene izvedbene uredbe.
            
         
               (10)
            
            
               Da bi omogočili obsežnejšo uporabo učinkovitih 12-voltnih motornih generatorjev v novih vozilih, bi moral proizvajalec imeti tudi možnost, da vloži eno samo vlogo za certificiranje prihrankov emisij CO2 zaradi več različnih 12-voltnih motornih generatorjev. Vendar je primerno zagotoviti, da se v primeru uporabe te možnosti uporabi mehanizem, ki spodbuja uporabo samo tistih 12-voltnih motornih generatorjev, ki omogočajo najvišji izkoristek.
            
         
               (11)
            
            
               Za namene določanja splošne kode ekološke inovacije, ki se uporablja v zadevnih homologacijskih dokumentih v skladu s prilogami I, VIII in IX k Direktivi 2007/46/ES Evropskega parlamenta in Sveta (12), bi bilo treba določiti posamično kodo, ki se uporablja za inovativno tehnologijo –
            
         SPREJELA NASLEDNJI SKLEP:
   Člen 1
   Odobritev
   Učinkovita generatorska funkcija 12-voltnega motornega generatorja, tj. zaganjalnika-alternatorja iStARS na jermenski pogon, kot je opisan v vlogi vložnika Valeo Electrical Systems, se odobri kot inovativna tehnologija v smislu člena 12 Uredbe (ES) št. 443/2009.
   Člen 2
   Opredelitev pojmov
   V tem sklepu učinkovit 12-voltni motorni generator pomeni učinkovito generatorsko funkcijo 12-voltnega motornega generatorja.
   Člen 3
   Vloga za certificiranje prihrankov emisij CO2
   
   1.   Proizvajalec lahko vloži vlogo za certificiranje prihrankov emisij CO2 zaradi enega ali več učinkovitih 12-voltnih motornih generatorjev, namenjenih za uporabo v vozilih kategorije M1 s konvencionalnim motorjem z notranjim zgorevanjem, če vsak motorni generator izpolnjuje naslednje pogoje:
   
               (a)
            
            
               masa učinkovitega 12-voltnega motornega generatorja ne presega mase osnovnega alternatorja, težkega 7 kg, in izkoristek generatorske funkcije, določen v skladu s Prilogo, je najmanj:
               
                           (i)
                        
                        
                           73,8 % za vozila z bencinskim motorjem;
                        
                     
                           (ii)
                        
                        
                           73,4 % za vozila z bencinskim motorjem in turbinskim polnilnikom;
                        
                     
                           (iii)
                        
                        
                           74,2 % za vozila z dizelskim motorjem;
                        
                     ali
            
         
               (b)
            
            
               masa 12-voltnega motornega generatorja presega maso osnovnega alternatorja iz točke (a); dodatna masa se v tem primeru upošteva v skladu s formulo 10 iz Priloge in izpolnjuje mejno vrednost minimalnega zmanjšanja 1 g CO2/km, določeno v členu 9(1) Izvedbene uredbe (EU) št. 725/2011.
               Dodatna masa se preveri in potrdi v poročilu o preverjanju, ki ga je treba predložiti homologacijskemu organu skupaj z vlogo za certificiranje.
            
         2.   Vlogi za certificiranje prihrankov zaradi enega ali več učinkovitih 12-voltnih motornih alternatorjev se priloži poročilo o preverjanju, v katerem neodvisen in priglašen organ certificira, da učinkovit(-i) 12-voltni motorni generator(-ji) izpolnjuje(-jo) pogoje iz odstavka 1, ter preverja in potrjuje maso 12-voltnih motornih generatorjev.
   3.   Homologacijski organ zavrne vlogo za certificiranje, če ugotovi, da učinkovit(-i) 12-voltni motorni generator(-ji) ne izpolnjuje(-jo) pogojev iz odstavka 1.
   Člen 4
   Certificiranje prihrankov emisij CO2
   
   1.   Zmanjšanje emisij CO2 zaradi uporabe učinkovitih 12-voltnih motornih generatorjev iz člena 2(1) se določi z metodologijo iz Priloge.
   2.   Če proizvajalec vloži vlogo za certificiranje prihrankov emisij CO2 zaradi več kot enega učinkovitega 12-voltnega motornega generatorja v povezavi z eno različico vozila, homologacijski organ določi, kateri od preskušenih motornih generatorjev omogoča najmanjše prihranke emisij CO2, in zabeleži v zadevno homologacijsko dokumentacijo najnižjo vrednost. Ta vrednost se navede v izjavi o skladnosti v skladu s členom 11(2) Izvedbene uredbe (EU) št. 725/2011.
   Člen 5
   Koda ekološke inovacije
   V primeru sklicevanja na ta sklep v skladu s členom 11(1) Izvedbene uredbe (EU) št. 725/2011 se v homologacijsko dokumentacijo vnese koda ekološke inovacije „22“.
   Člen 6
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 5. maja 2017
      
         
            Za Komisijo
         
         Miguel ARIAS CAÑETE
         
            Član Komisije
         
      
   
   
      (1)  UL L 140, 5.6.2009, str. 1.
   
      (2)  UL L 194, 26.7.2011, str. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52.
   
      (4)  Izvedbeni sklep Komisije (EU) 2016/265 z dne 25. februarja 2016 o odobritvi motornega generatorja MELCO kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 50, 26.2.2016, str. 30).
   
      (5)  Izvedbeni sklep Komisije 2013/341/EU z dne 27. junija 2013 o odobritvi alternatorja Valeo Efficient Generation Alternator kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 179, 29.6.2013, str. 98).
   
      (6)  Izvedbeni sklep Komisije 2014/465/EU z dne 16. julija 2014 o odobritvi učinkovitega alternatorja DENSO kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta ter o spremembi Izvedbenega sklepa Komisije 2013/341/EU (UL L 210, 17.7.2014, str. 17).
   
      (7)  Izvedbeni sklep Komisije (EU) 2015/158 z dne 30. januarja 2015 o odobritvi dveh visoko učinkovitih alternatorjev Robert Bosch GmbH kot inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 26, 31.1.2015, str. 31) ((EU) 2015/158 zadeva dve vlogi).
   
      (8)  Izvedbeni sklep Komisije (EU) 2015/295 z dne 24. februarja 2015 o odobritvi učinkovitega alternatorja MELCO GXi kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 53, 25.2.2015, str. 11).
   
      (9)  Izvedbeni sklep Komisije (EU) 2015/2280 z dne 7. decembra 2015 o odobritvi učinkovitega alternatorja DENSO kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 322, 8.12.2015, str. 64).
   
      (10)  Izvedbeni sklep Komisije (EU) 2016/588 z dne 14. aprila 2016 o odobritvi tehnologije, ki se uporablja v učinkovitih 12-voltnih alternatorjih, kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 101, 16.4.2016, str. 25).
   
      (11)  Uredba Komisije (ES) št. 692/2008 z dne 18. julija 2008 o izvajanju in spremembi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (UL L 199, 28.7.2008, str. 1).
   
      (12)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).
   
      PRILOGA
      
         METODOLOGIJA ZA DOLOČITEV PRIHRANKOV EMISIJ CO2 Z UČINKOVITIMI 12-VOLTNIMI MOTORNIMI GENERATORJI ZA VOZILA KATEGORIJE M1 S KONVENCIONALNIM MOTORJEM Z NOTRANJIM ZGOREVANJEM
      
      1.   Uvod
      
      Za določitev zmanjšanja emisij CO2, ki ga je mogoče pripisati generatorski funkciji 12-voltnega motornega generatorja (v nadaljnjem besedilu: učinkovit 12-voltni motorni generator ali motorni generator) za uporabo v vozilu kategorije M1 z motorjem z notranjim zgorevanjem, je treba določiti:
      
                  (1)
               
               
                  preskusne pogoje;
               
            
                  (2)
               
               
                  preskusno opremo;
               
            
                  (3)
               
               
                  določitev konične izhodne moči;
               
            
                  (4)
               
               
                  izračun prihrankov emisij CO2;
               
            
                  (5)
               
               
                  izračun statističnega razpona prihrankov emisij CO2.
               
            2.   Simboli, parametri in enote
      
      
         Latinični simboli
      
      
                  
                     
               
               
                  –
               
               
                  prihranki emisij CO2 [g CO2/km]
               
            
                  CO2
                  
               
               
                  –
               
               
                  ogljikov dioksid
               
            
                  CF
               
               
                  –
               
               
                  pretvorbeni faktor (l/100 km) – (g CO2/km) [g CO2/l], kot je opredeljen v preglednici 3
               
            
                  h
               
               
                  –
               
               
                  frekvenca, kot je opredeljena v preglednici 1
               
            
                  I
               
               
                  –
               
               
                  jakost električnega toka, pri kateri poteka merjenje [A]
               
            
                  m
               
               
                  –
               
               
                  število meritev vzorca
               
            
                  M
               
               
                  –
               
               
                  navor [Nm]
               
            
                  n
               
               
                  –
               
               
                  vrtilna frekvenca [min– 1], kot je opredeljena v preglednici 1
               
            
                  P
               
               
                  –
               
               
                  moč [W]
               
            
                  
                     
               
               
                  –
               
               
                  standardni odklon izkoristka motornega generatorja [%]
               
            
                  
                     
               
               
                  –
               
               
                  standardni odklon srednje vrednosti izkoristka motornega generatorja [%]
               
            
                  
                     
               
               
                  –
               
               
                  standardni odklon skupnega prihranka emisij CO2 [g CO2 /km]
               
            
                  U
               
               
                  –
               
               
                  preskusna napetost, pri kateri poteka merjenje [V]
               
            
                  v
               
               
                  –
               
               
                  srednja vrednost hitrosti vožnje po novem evropskem voznem ciklu (NEDC) [km/h]
               
            
                  VPe
                  
               
               
                  –
               
               
                  poraba dejanske moči [l/kWh], kot je opredeljena v preglednici 2
               
            
                  
                     
               
               
                  –
               
               
                  občutljivost izračunanih prihrankov emisij CO2 glede na izkoristek motornega generatorja
               
            
         Grški simboli
      
      
                  Δ
               
               
                  –
               
               
                  razlika
               
            
                  ηB
                  
               
               
                  –
               
               
                  izkoristek osnovnega alternatorja [%]
               
            
                  ηMG
                  
               
               
                  –
               
               
                  izkoristek motornega generatorja [%]
               
            
                  
                     
               
               
                  –
               
               
                  srednja vrednost izkoristka motornega generatorja v obratovalni točki i [%]
               
            
         Indeksi
      
      Indeks (i) se nanaša na obratovalno točko.
      Indeks (j) se nanaša na meritve vzorca.
      
                  MG
               
               
                  –
               
               
                  motorni generator
               
            
                  m
               
               
                  –
               
               
                  mehanski
               
            
                  RW
               
               
                  –
               
               
                  dejanski pogoji
               
            
                  TA
               
               
                  –
               
               
                  homologacijski preskusni pogoji
               
            
                  B
               
               
                  –
               
               
                  osnovni
               
            3.   Meritve in določitev izkoristka
      
      Izkoristek 12-voltnega motornega generatorja se določi v skladu s standardom ISO 8854:2012, razen elementov iz te točke.
      Homologacijskemu organu se predložijo dokazila, da so razponi hitrosti učinkovitega 12-voltnega motornega generatorja skladni z razponi iz preglednice 1. Meritve se izvajajo v različnih obratovalnih točkah i, kot je določeno v preglednici 1. Jakost električnega toka učinkovitega 12-voltnega motornega generatorja je opredeljena kot polovica nazivnega toka za vse obratovalne točke. Za vsako hitrost se vzdržujeta stalna napetost in izhodni tok alternatorja, napetost je 14,3 V.
      
         Preglednica 1
      
      
         Obratovalne točke
      
      
                  Obratovalna točka
                  i
               
               
                  Ustalitveni čas
                  [s]
               
               
                  Vrtilna frekvenca
                  ni[min– 1]
               
               
                  Frekvenca
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Izkoristek v vsaki obratovalni točki se izračuna po formuli 1.
      
         Formula 1
      
      
         
      Vse meritve izkoristka je treba opraviti vsaj petkrat (5-krat) zapored. Izračunati je treba povprečje meritev v vsaki obratovalni točki ().
      Izkoristek motornega generatorja (ηMG) se izračuna po formuli 2.
      
         Formula 2
      
      
         
      Motorni generator omogoča prihranek mehanske moči v dejanskih pogojih (ΔPmRW) in homologacijskih preskusnih pogojih (ΔPmTA), kot je določeno v formuli 3.
      
         Formula 3
      
      
         
      Pri tem se prihranjena mehanska moč v dejanskih pogojih (ΔPmRW) izračuna po formuli 4, prihranjena mehanska moč v homologacijskih preskusnih pogojih (ΔPmTA) pa po formuli 5.
      
         Formula 4
      
      
         
      
         Formula 5
      
      
         
      pri čemer je:
      
                  PRW
                  
               
               
                  :
               
               
                  potrebna moč v dejanskih pogojih [W], ki je 750 W,
               
            
                  PTA
                  
               
               
                  :
               
               
                  potrebna moč v homologacijskih preskusnih pogojih [W], ki je 350 W,
               
            
                  ηB
                  
               
               
                  :
               
               
                  izkoristek osnovnega alternatorja [%], ki je 67 %.
               
            4.   Izračun prihrankov emisij CO2
         
      
      Prihranki emisij CO2 z učinkovitim 12-voltnim motornim generatorjem se izračunajo po formuli 6.
      
         Formula 6
      
      
         
      pri čemer je:
      
                  v
               
               
                  :
               
               
                  srednja vrednost hitrosti vožnje po NEDC [km/h], ki znaša 33,58 km/h,
               
            
                  VPe
                  
               
               
                  :
               
               
                  poraba dejanske moči, opredeljena v preglednici 2.
                  
                     Preglednica 2
                  
                  
                     Poraba dejanske moči
                  
                  
                              Tip motorja
                           
                           
                              Poraba dejanske moči (VPe)
                              [l/kWh]
                           
                        
                              Bencinski
                           
                           
                              0,264
                           
                        
                              Bencinski s turbinskim polnilnikom
                           
                           
                              0,280
                           
                        
                              Dizelski
                           
                           
                              0,220
                           
                        
            
                  CF
               
               
                  :
               
               
                  pretvorbeni faktor (l/100 km) – (g CO2/km) [g CO2/l], kot je opredeljen v preglednici 3
                  
                     Preglednica 3
                  
                  
                     Pretvorbeni faktor goriva
                  
                  
                              Vrsta goriva
                           
                           
                              Pretvorbeni faktor (l/100 km) – (g CO2/km) (CF)
                              [g CO2/l]
                           
                        
                              Bencin
                           
                           
                              2 330 
                           
                        
                              Dizelsko gorivo
                           
                           
                              2 640 
                           
                        
            5.   Izračun statistične napake
      
      V rezultatih metodologije preskušanja se količinsko opredelijo statistične napake zaradi meritev. Za vsako obratovalno točko se izračuna standardni odklon po formuli 7.
      
         Formula 7
      
      
         
      Standardni odklon vrednosti izkoristka učinkovitega 12-voltnega motornega generatorja () se izračuna po formuli 8.
      
         Formula 8
      
      
         
      Standardni odklon izkoristka motornega generatorja () povzroča napako v prihrankih emisij CO2 (). Navedena napaka se izračuna po formuli 9.
      
         Formula 9
      
      
         
      6.   Statistična značilnost
      
      Za vsak tip, varianto in različico vozila, opremljenega z učinkovitim 12-voltnim motornim generatorjem, je treba dokazati, da napaka v prihrankih emisij CO2, izračunanih po formuli 9, ne presega razlike med skupnim prihrankom emisij CO2 in spodnjo mejno vrednostjo prihrankov emisij, opredeljeno v členu 9(1) Izvedbene uredbe (EU) št. 725/2011 (glej formulo 10).
      
         Formula 10
      
      
         
      pri čemer je:
      
                  MT
               
               
                  :
               
               
                  spodnja mejna vrednost [g CO2/km],
               
            
                  
                     
               
               
                  :
               
               
                  skupni prihranek emisij CO2 [g CO2/km],
               
            
                  
                     
               
               
                  :
               
               
                  standardni odklon skupnega prihranka emisij CO2 [g CO2 /km],
               
            
                  
                     
               
               
                  :
               
               
                  korekcijski koeficient CO2 zaradi pozitivne razlike med maso učinkovitega 12-voltnega motornega generatorja in osnovnega alternatorja. Za  je treba uporabiti podatke iz preglednice 4.
                  
                     Preglednica 4
                  
                  
                     Korekcijski koeficient CO2 zaradi dodatne mase
                  
                  
                              Vrsta goriva
                           
                           
                              Korekcijski koeficient CO2 zaradi pozitivne masne razlike ()
                              [g CO2/km]
                           
                        
                              Bencin
                           
                           
                              0,0277 · Δm
                           
                        
                              Dizelsko gorivo
                           
                           
                              0,0383 · Δm
                           
                        
            Δm (v preglednici 4) je dodatna masa zaradi namestitve motornega generatorja. To je pozitivna razlika med maso učinkovitega 12-voltnega motornega generatorja in maso osnovnega alternatorja. Masa osnovnega alternatorja je 7 kg. Dodatno maso je treba preveriti in potrditi v poročilu o preverjanju, ki ga je treba predložiti homologacijskemu organu skupaj z vlogo za certificiranje.
      7.   Učinkovit 12-voltni motorni generator za vgradnjo v vozila
      
      Homologacijski organ mora certificirati prihranke emisij CO2 na podlagi meritev 12-voltnega motornega generatorja in osnovnega alternatorja z uporabo metodologije preskušanja iz te priloge. Če so prihranki emisij CO2 pod mejno vrednostjo iz člena 9(1) Uredbe (EU) št. 725/2011, se uporabi drugi pododstavek člena 11(2) navedene uredbe.